Arttu Kärki

Arttu Kärki (s. 8. joulukuuta 2004 Viiala) on suomalainen jääkiekkopuolustaja, joka pelaa SM-liigajoukkue Mikkelin Jukureissa.
Ura.
Seuraura.
Kärki on Tampereen Ilveksen kasvatti. Hän oli kaudella 2018–2019 C-nuorten SM-karsinnoissa joukkueensa tehokkain puolustaja tehoilla 4+14=18, kuten myös kaudella 2019–2020 tehtyään 11 ottelussa tehot 2+12=14. Samalla kaudella Kärki oli Ilveksen tehokkain puolustaja myös C-nuorten SM-sarjassa tehoilla 2+12=14. Kaudeksi 2020–2021 hän siirtyi Tapparan U18-joukkueeseen. Kauden 2021–2022 Kärki pelasi suurimmaksi osaksi seuran U20-joukkueessa, mutta hän pelasi osan kaudestaan myös U18-joukkueessa, jossa Kärki voitti SM-pronssia. 
Toukokuussa 2022 Kärki teki Tapparan kanssa kaksivuotisen SM-liigasopimuksen. Hän pelasi kauden 2022–2023 kuitenkin kokonaan seuran U20-joukkueessa, jossa Kärki teki U20 SM-sarjan alkusarjassa ja ylemmässä jatkosarjassa yhteensä 36 ottelussa yli piste per peli-tahdilla tehot 13+26=39. Hän sijoittui koko sarjan puolustajien pistepörssissä kolmanneksi edellään vain joukkuetoverit Leevi Sorvali ja Kasper Kulonummi. Kärki valittiin U20 SM-sarjan toiseen tähdistökentälliseen. Hän voitti kauden päätteeksi U20 Suomen-mestaruuden.
Vegas Golden Knights varasi Kärjen kolmannella kierroksella 96. pelaajana . Samana kesänä hänet varasi myös OHL-joukkue Sault Ste. Marie Greyhounds koko seitsemäntenä pelaajana. Kärki siirtyi joukkueeseen kaudeksi 2023–2024. Hän teki siellä runkosarjassa 59 ottelussa tehot 21+24=45. Kärki oli Greyhoundsin eniten maaleja tehnyt puolustaja. Hänen maaleistaan 12 syntyi ylivoimalla, mikä oli OHL:n puolustajista toiseksi eniten London Knightsin Oliver Bonkin jälkeen. Pudotuspeleissä Kärki pelasi 11 ottelua tehopistein 2+5=7.
Toukokuussa 2024 Tappara uutisoi Kärjen palaavan alkuperäisen sopimuksensa mukaisesti Tapparaan kaudeksi 2024–2025. Hän sai tililleen ensimmäisen miesten pääsarjaottelunsa Mestarien liigan avauskierroksella 5. syyskuuta 2024 vieraissa tšekkiläistä HC Sparta Prahaa vastaan. Kärki merkittiin Tapparan seitsemänneksi puolustajaksi. Hän jäi ottelussa kuitenkin ilman peliaikaa. Ensimmäiset jääaikansa pääsarjatasolla Kärki sai seuraavassa ottelussa 7. syyskuuta 2024 vieraissa tšekkiläistä HC Pardubicea vastaan. Hänet merkittiin Tapparan kakkospuolustajapariin Otto Leskisen viereen. Kärki sai ottelussa jääaikaa 16.44 minuuttia. SM-liigadebyyttinsä hän teki runkosarjan avauskierroksella 10. syyskuuta 2024 Turun Palloseuraa vastaan. Kärki merkittiin Tapparan kakkospuolustajapariin Otto Leskisen viereen. Hän sai ottelussa jääaikaa 11.21 minuuttia ja Kärjelle merkittiin teholukema –1. Hän avasi maalitilinsä miesten pääsarjatasolla kahdella osumalla kolmannessa CHL-ottelussaan 12. syyskuuta 2024 ranskalaista Dragons de Rouenia vastaan. Kärki keräsi Tapparan 6–1-voittoon päättyneessä ottelussa teholukeman +3. Hän pelasi joukkueessa alkukaudella 19 runkosarjaottelua tehden neljä syöttöpistettä ja kuusi CHL-ottelua tehopistein 2+1=3, kunnes marraskuussa Tappara lainasi Kärjen loppukaudeksi Porin Ässiin. Hän teki siellä liigauransa avausmaalin 24. marraskuuta 2024 Pelicansia vastaan. Jani Honkanen valitsi Kärjen ottelun kolmostähdeksi. Ässissä hän pelasi 24 runkosarjaottelua tehden kolme maalia ja kymmenen tehopistettä. Pudotuspeleissä hän jäi lopulta kokoonpanon ulkopuolelle, eikä pelannut otteluakaan.
Heinäkuun lopulla ennen kautta 2025–2026 Kärki teki kaksivuotisen ja kahden kuukauden koeajan sisältävän sopimuksen HIFK:n kanssa. Hän pelasi joukkueessa vain kauden avausottelussa, jossa hän teki maalin ja loukkaantui. Koejaksonsa päätyttyä HIFK jatkoi Kärjen sopimusta vielä kuukaudella. Koska Kärki oli kuitenkin edelleen loukkaantuneena koko tuon ajan, HIFK tiedotti päätöksestään olla jatkamatta hänen sopimustaan enää sen umpeuduttua. Pian sen jälkeen Kärki siirtyi kevääseen 2027 ulottuvalla sopimuksella Mikkelin Jukureihin.
Maajoukkueura.
Kärki pelasi alle 20-vuotiaiden MM-kilpailuissa vuonna 2024 sekä alle 18-vuotiaiden MM-kilpailuissa vuonna 2022, jolloin hän voitti pronssia voitti pronssia. Yhteensä Kärki on pelannut 22 nuorten ja 16 poikien maaottelua.
Pelityyli.
Kärki on itse kuvaillut olevansa kiekollinen hyökkäävä puolustaja, joka tykkää tehdä asioita kiekon kanssa, pitää sitä ja myös jakaa sitä. Kärki on maininnut syötöt ja pelin lukemisen ovat selkeiksi vahvuuksikseen. "EP Rinksiden" suomenkielisten sivujen päätoimittaja Lassi Alasen mukaan hän on kiekollisesti potentiaalinen puolustaja, joka harvoin panikoi paineen alla, vaan pystyy käsillään ja taitavilla syötöillä avaamaan peliä tehokkaasti. Alasen mukaan joskin parempi ympäristön havainnointi ennen kiekon saamista parantaisi Kärjen tehokkuutta entisestään. Alasen mukaan hän nousee aktiivisesti tukemaan hyökkäyksiä, antaa oivaltavia syöttöjä ja pystyy toimittamaan kiekkoa tehokkaasti viivasta.